Castlevania II: Simon’s Quest

Castlevania II: Simon’s Quest () on Konamin kehittämä ja julkaisema toiminta/tasohyppely, joka julkaistiin vuonna  Japanissa Famicom Disk Systemille. Vuotta myöhemmin peli portattiin pelimoduulille ja julkaistiin vuonna 1988 Pohjois-Amerikassa ja Euroopassa vuonna 1990 Nintendo Entertainment Systemille. 

Peli oli ensimmäinen Castlevania-pelisarjassa, joka poikkesi suoraviivaisesta, lineaarisesta pelitavasta. Peli toi sarjaan avarasti tutkittavan maailman ja roolipelimäisiä elementtejä, kuten tavaroiden keräystä ja aseiden kehitystä. 

 Pelaaminen 
 Eroavaisuudet Castlevaniaan 

 Mihin tahansa paikkaan pääsee vierailemaan milloin tahansa.
 Kaikki piiskan päivitykset ovat pysyviä.
 Pelissä ei ole lainkaan kynttilöitä, vaan sydämiä saa ainoastaan tappamalla vihollisia.
 Sydämiä voi käyttää tiettyjen aseiden ammuksina tai valuuttana kaupassa.
 Pelissä on salasanatallennus pidempiä pelisessioita varten.
 Kerättyään aseen se pysyy Simonin inventaariossa pysyvästi ja se voidaan ottaa käyttöön milloin hyvänsä.
 Kaksois- tai kolmoislaukauksia ei ole.
 Simon saa kokemuspisteitä keräämällä sydämiä ja voi saada siten leveleitä. Levelit pidentävät Simonin elämämittaria ja lisäävät Simonin suojausta vihollisten iskuja vastaan.
 Pelissä on vain kaksi muuta pomovastustajaa (Camilla ja Kuolema) Draculan lisäksi.
 Pelissä on vaihtuvat vuorokaudenajat. Öisin Transilvanian mannut ovat paljon vaarallisempia paikkoja kulkea kuin päivisin. Öisin myös kylien kirkot ja kaupat ovat kiinni.
 Pelissä ei ole aikarajaa. Pelissä on kuitenkin ajastin, joka näyttää vuorokauden ajan ja pitää lukua siitä kuinka kauan peliä on pelattu. Pelin läpäisyyn käytetty aika vaikuttaa kolmeen eri loppuratkaisuun, esim. parhaimman lopun saamiseksi pelin sisäisen ajankulun mukaisesti työ on suoritettava kahdeksassa päivässä.http://castlevaniadungeon.net/games/cv2end.html Ajastin ei kuitenkaan etene Simonin ollessa sisätiloissa.
 Kuoltuaan pelaajan on mahdollisuus jatkaa täysin samasta kohdasta mihin asti ehti edetä – ainoastaan kaikki kerätyt sydämet katoavat.

 Juoni 

Pelin tapahtumat sijoittuvat vuoteen 1698, seitsemän vuotta ensimmäisen Castlevania-pelin jälkeen. Kun Simon Belmont toimitti kuolettavan iskun Pimeyden Prinssille Castlevaniassa, kreivi loitsi hänen ylleen pimeän kirouksen, joka vie Belmontin hautaan ellei Draculaa herätetä eloon. Draculan pahat apurit nousevat jälleen terrorisoimaan Transilvanian maita ja kyliä öisin.

Simon ottaa mukaansa legendaarisen piiskansa ”Vampyyrin Tappajan” ja lähtee taas kerran samoamaan Transilvanian maita kierrellen kaupungista toiseen. Matkallaan hän pelastaa ihmisiä Draculan kätyreiltä ja kysyy neuvoja kyläläisiltä kreivin ruumiinosien löytämiseen. Tehtävä on kuitenkin vaikea, koska yli 80 prosenttia kyläläisistä valehtelee ja Draculan ruumiinosat on piilotettu viiten eri kartanoon, Berkeleyhin, Bodleyhin, Brahmiin, Roveriin ja Larubaan.

Kun Simon on löytänyt kaikki kreivin ruumiinosat, hän vie ne kreivin kotikonnuille Castlevaniaan ja herättää hänet takaisin eloon. Simon taistelee häntä vastaan uudestaan ja vie kovan kamppailun jälkeen voiton Draculasta ja Simonin ylle langetettu kirous katoaa.

 Julkaisut 
Castlevania II on hiljattain listattu tulevaksi Wiin Virtual Consoleen ladattavaksi.

Peli oli yksi marraskuussa 2016 julkaistun Nintendo Classic Mini -pelikonsolin peleistä.

 Vastaanotto 
Mikrobitin Jukka Tapanimäki antoi pelille 84 pistettä sadasta kahteen kertaan.Mikrobitti 12/1990, Konsolaatikko-palsta, sivu 36Mikrobitti 3/1991, pelikonsoliliite

Lähteet

 Aiheesta muualla 
 RPG Classics Shrine

 The Castlevania Dungeon: Castlevania II: Simon’s Quest 
 CastleVania II: Simon’s Quest Info Center
 Castlevania II: Simon’s Quest Linnavaanijat-sivustolla

Luokka:Vuoden 1987 videopelit
Luokka:Castlevania
Luokka:Nintendo Entertainment System -pelit
Luokka:Virtual Console -pelit
Luokka:Toimintaseikkailupelit
Luokka:Avoimen pelimaailman pelit